นครินทร์ กิ่งศักดิ์

นครินทร์ กิ่งศักดิ์ (เกิด 24 กุมภาพันธ์ พ.ศ. 2510)  เป็นนักดนตรีแนวร็อกชาวไทย และมีเอกลักษณ์คือมีเสียงคล้ายคนร้องไห้ และเป็นอดีตนักร้องนำวง ไฮดร้า คู่กับ ปอนด์ ธนา ลวสุต เพื่อนในจุฬาลงกรณ์มหาวิทยาลัย ต่อมาเป็นศิลปินเดี่ยวในสังกัดค่าย โซนี่ มิวสิก, จีราฟเรคอร์ดส และ จีนี่เรคอร์ดส ตามลำดับ ปัจจุบันเป็นศิลปินอิสระ

 ประวัติ 
นครินทร์จบการศึกษาระดับมัธยมศึกษาตอนต้นจากโรงเรียนเทพศิรินทร์ (รุ่น99) ระดับมัธยมศึกษาตอนปลายจากโรงเรียนเตรียมอุดมศึกษา (รุ่น45) ระดับปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย สาขาการตลาด

 การทำงาน 
 วงไฮดร้า (2535–2537) 
นครินทร์ กิ่งศักดิ์ เคยเป็นสมาชิกวง ไฮดร้า ในปี พ.ศ. 2535 ร่วมกับ ปอนด์ ธนา ลวสุต ทั้งคู่ได้รู้จักกันขณะที่เรียนอยู่ที่จุฬาลงกรณ์มหาวิทยาลัย โดยมีโอกาสร่วมเล่นในงานรับน้อง โดยเขาเคยเป็นแฟนเพลงของวง ฟีดแบค ของปอนด์และเพื่อนในโรงเรียนเซนต์คาเบรียล และทั้งคู่ก็ได้ก่อตั้งวงไฮดร้าขึ้นมาและปล่อยอัลบั้มชุดแรกและชุดเดียวของวงอย่าง "อัศเจรีย์" มีเพลงดังอย่าง "ไกลเท่าเดิม" และ "ตัวปลอม"

 ค่ายโซนี่ มิวสิค (2537–2545) 
ในปี พ.ศ. 2537 นครินทร์ได้เซ็นสัญญากับค่ายโซนี่ มิวสิค เอ็นเตอร์เทนเมนท์ และออกสตูดิโออัลบั้มเดี่ยวชุดแรก "ไข้ป้าง" มีเพลงดังอย่าง "สบายดี" "เอื้อมไม่ถึง" "ประตู" และ "คำตอบ"

อีกทั้งในยังได้รับตำแหน่งผู้จัดการฝ่ายผลิตภัณฑ์เพลงไทย บริษัท โซนี่มิวสิค (ประเทศไทย) อีกด้วย  และใน พ.ศ. 2538 ได้นำผลงานอัลบั้ม "ไข้ป้าง" ร่วมแสดงในเทศกาลดนตรีโตเกียวที่ประเทศญี่ปุ่น

ในปี พ.ศ. 2540 นครินทร์ได้ทำอัลบั้มชุดที่ 2 "ฉลองครบรอบ 30 ปี"  เพื่อฉลองครบรอบ 30 ปีกับเส้นทางดนตรีของตนเอง มีเพลงดังอย่าง "คนฉลาด" และ "หัวล้านใจน้อย"

ต่อมาในปี พ.ศ. 2542 ได้วางจำหน่ายอัลบั้มชุดที่ 3 "ขายหน้า" มีเพลงดังอย่าง "ผู้ชายร้องไห้" และถูกยกย่องว่าเป็นอัลบั้มที่ได้รับคุณภาพจากนักวิจารณ์จำนวนมาก

ในปี พ.ศ. 2543 นครินทร์ได้ทำอัลบั้มพิเศษ "รวบรวม" โดยรวบรวมผลงานเพลงในหลาย ๆ อัลบั้มของนครินทร์ มาไว้ในอัลบั้มชุดนี้จำนวน 18 เพลง

 สู่จีเอ็มเอ็ม แกรมมี่ (2545–2550) 
ในปี พ.ศ. 2545 นครินทร์ได้ออกจากค่ายโซนี่ มิวสิค และเซ็นสัญญากับค่ายจีราฟเรคอร์ดส สังกัดจีเอ็มเอ็ม แกรมมี่ และวันที่ 3 กันยายน พ.ศ. 2545 ได้ออกอัลบั้ม " หัวโบราณ " โดยหน้าปกของอัลบั้มชุดนี้ได้เลือกนำเต่ามาเป็นสัญลักษณ์ โดยมีที่มาจากไดโนเสาร์เต่าล้านปี เพลงที่ได้รับความนิยมจากอัลบั้มนี้ ได้แก่ เพลง "อากาศ" "เธอมีจริง"

ในปี 28 กันยายน พ.ศ. 2547 นครินทร์ออกอัลบั้ม "เลี่ยมทอง" โดยเนื้อหาและดนตรีในอัลบั้มนี้ค่อนข้างจัดจ้าน เป็นดนตรีภาคเร็ว ฉูดฉาด เพลงที่ได้รับความนิยมจากอัลบั้มนี้ ได้แก่ เพลง "ทำอะไรสักอย่าง" "คบไม่ได้" "แมน"

 ค่ายจีนี่เรคอร์ดส (2550–2565) 
ในปี พ.ศ. 2550 นครินทร์ได้ย้ายมาเซ็นสัญญากับค่ายจีนี่เรคอร์ดส สังกัดจีเอ็มเอ็ม แกรมมี่ และวันที่ 29 พฤษภาคม พ.ศ. 2550 นครินทร์ได้ออกอัลบั้ม "ดอกเดียว" โดยอัลบั้มนี้เน้นดนตรีออกแนวฟังสบายแต่เข้มข้นด้วยเนื้อหา และรายละเอียดของเครื่องดนตรีแต่ละชนิดที่ใช้ในเพลง 

วันที่ 22 มิถุนายน พ.ศ. 2552 นครินทร์ได้ออกซิงเกิล "เล็กน้อยที่ยิ่งใหญ่" ที่แสดงความเป็นนครินทร์ได้อย่างชัดเจน ต่อมาใน พ.ศ. 2556 เขาได้ปล่อยมินิอัลบั้ม "กลางคน" โดยมีเพลงที่ได้รับความนิยมจากอัลบั้มนี้ คือ "ภูมิแพ้กรุงเทพ" สามปีถัดมา เขาได้ปล่อยเพลง “คนมีเสน่ห์” ซึ่งได้กลายเป็นหนึ่งในเพลงที่ได้รับความนิยมอย่างมากในปีนั้นรวมพล 'คนมีเสน่ห์ ภาค2' พี่ป้าง ชวน เจเจ แก้ม มาตัง พลพล เสริมทัพ ไอซ์สึ-เบลล์

 อิสระ (2565–) 
ในเดือนมีนาคม พ.ศ. 2565 นครินทร์ได้ออกจากสังกัดจีนี่เรคอร์ดสเพื่อทำหน้าที่เป็นศิลปินอิสระอย่างเต็มตัวป้าง นครินทร์ ทำแฟนๆ ใจหาย โพสต์อำลา GMM Grammy หลังร่วมงานนาน 20 ปี

 ชีวิตส่วนตัว 
สมรสแล้วกับครูสอนเปียโน แอน มีบุตร-ธิดา 1 คน ชื่อ ขมิ้น “ภูมิแพ้น้องขมิ้น” ทายาทนักดนตรีเพลงร็อก “ป้าง - นครินทร์ กิ่งศักดิ์”

 ผลงานเพลง 
 สตูดิโออัลบั้ม 
ชื่ออัลบั้ม  ปีที่วางแผง, สังกัด   รายการเพลง ในนามวงไฮดร้าอัศเจรีย์พ.ศ. 2535, นิธิทัศน์  ศิลปินเดี่ยวไข้ป้าง18 สิงหาคม พ.ศ. 2537, โซนี่ มิวสิกฉลองครบรอบ 30 ปีตุลาคม พ.ศ. 2540, โซนี่ มิวสิกขายหน้า9 สิงหาคม พ.ศ. 2542, โซนี่ มิวสิก หัวโบราณ3 กันยายน พ.ศ. 2545, จีราฟเรคอร์ดสเลี่ยมทอง28 กันยายน พ.ศ. 2547, จีราฟเรคอร์ดสดอกเดียว29 พฤษภาคม พ.ศ. 2550, จีนี่เรคอร์ดสไม่มีชื่อพ.ศ. 2553, จีนี่เรคอร์ดส ไม่มีชื่อพ.ศ. 2559–2562, จีนี่เรคอร์ดสศิลปินอิสระไม่มีชื่อพ.ศ 2565-ปัจจุบัน, ศิลปินอิสระ

อีพี
ชื่ออัลบั้ม  ปีที่วางแผง, สังกัด   รายการเพลงมินิอัลบั้ม กลางคน EP26 กันยายน พ.ศ. 2556, จีนี่เรคอร์ดส 

 อัลบั้มบันทึกการแสดงสด 
ชื่ออัลบั้ม  ปีที่วางแผง, สังกัด   รายการเพลงไฮไลท์ ไอซียูพ.ศ. 2538, โซนี่ มิวสิก ขุนช้างขอบคุณพ.ศ. 2541, โซนี่ มิวสิก A : Live Project 114 ตุลาคม พ.ศ. 2546, จีเอ็มเอ็ม แกรมมี่ 

 อัลบั้มรวมฮิต 
ชื่ออัลบั้ม  ปีที่วางแผง, สังกัด   รายการเพลงรวบรวม 2535-2543กรกฏาคม พ.ศ. 2543, โซนี่ มิวสิก  The Best Hits of ป้าง4 เมษายน พ.ศ. 2549, จีราฟเรคอร์ดส Best of ป้าง นครินทร์ กิ่งศักดิ์21 กรกฏาคม พ.ศ. 2554, จีนี่เรคอร์ดส  50 Best Hits ป้าง31 มีนาคม พ.ศ. 2559, จีราฟเรคอร์ดส รวมฮิต ป้าง นครินทร์ 50 ปี13 กรกฏาคม พ.ศ. 2560, จีนี่เรคอร์ดส  The Original Hits ป้าง23 กันยายน พ.ศ. 2566, จีราฟเรคอร์ดส 

อัลบั้มพิเศษ
ชื่ออัลบั้ม  ปีที่วางแผง, สังกัด   รายการเพลงเพลงประกอบภาพยนตร์ Beautiful Boxer4 พฤศจิกายน พ.ศ. 2546, จีเอ็มเอ็ม แกรมมี่ The Living Room Project 128 เมษายน พ.ศ. 2547, จีเอ็มเอ็ม แกรมมี่ ด้วยแสงแห่งรัก The Light Of Loveกุมภาพันธ์ พ.ศ. 2548, จีเอ็มเอ็ม แกรมมี่ 

 เพลงพิเศษ 

 สิงหาคม ปี 2546 เพลง เชื่อในความฝัน
 ธันวาคม ปี 2547 เพลง ขวานไทยใจหนี่งเดียว - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
 ธันวาคม ปี 2554 เพลง ครองแผ่นดินโดยธรรม - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช

 ผลงานเพลงที่กล่าวถึงศิลปินท่านอื่นๆ 

 เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ป้าง)

 ละคร 

 ระเบิดเถิดเทิง ยุควาไรตี้โชว์ ปี 2539

 รางวัลที่ได้รับ 
 ปี รางวัล ส่วนเกี่ยวข้อง พ.ศ. 2535 วงดนตรี หน้าใหม่ยอดเยี่ยมรางวัลสีสันอะวอร์ดส์ วงไฮดร้า พ.ศ. 2545 ศิลปินชายยอดเยี่ยม และอัลบั้มเพลงร็อคยอดเยี่ยมรางวัลแฮมเบอร์เกอร์อวอร์ดส์ ครั้งที่ 1HAMBURGER AWARDS#1, นิตยสารHAMBURGER ปีที่1 ฉบับที่ 9, ปักษ์หลัง ธันวาคม 2545, หน้า 30-41 อัลบั้ม "หัวโบราณ" พ.ศ. 2545 ศิลปินชายเดี่ยวยอดเยี่ยมรางวัลสีสันอะวอร์ดส์ อัลบั้ม "หัวโบราณ" พ.ศ. 2545 อัลบั้มยอดเยี่ยมรางวัลสีสันอะวอร์ดส์ อัลบั้ม "หัวโบราณ" พ.ศ. 2547 นักร้องเพลงไทยสากลชายที่ประชาชนชอบมากที่สุด (อันดับที่ 2)"สวนดุสิตโพล" มหาวิทยาลัยราชภัฏสวนดุสิต — 17 มีนาคม พ.ศ. 2548 ศิลปินชายร็อกยอดเยี่ยมรางวัลสีสันอะวอร์ดส์ครั้งที่ 17 อัลบั้ม "เลี่ยมทอง" พ.ศ. 2550 ศิลปินชายเดี่ยวยอดเยี่ยมรางวัลสีสันอะวอร์ดส์ครั้งที่ 20 อัลบั้ม "ดอกเดียว" พ.ศ. 2556 ศิลปินเดี่ยวแห่งปีรางวัลไนน์เอ็นเตอร์เทน อวอร์ดส์ ครั้งที่ 7 มินิอัลบั้ม "กลางคน" พ.ศ. 2556 เพลงแห่งปีรางวัลไนน์เอ็นเตอร์เทน อวอร์ดส์ ครั้งที่ 7 เพลง "ภูมิแพ้กรุงเทพ" พ.ศ. 2556 นักร้องไทยสากลชายยอดนิยมรางวัลสยามดารา สตาร์ส อวอร์ดส์ 2014  พ.ศ. 2557 เพลงยอดนิยมสุดซี้ดประจำปีSeed Awards ครั้งที่ 9"ป้าง"ส่ง "ภูมิแพ้กรุงเทพ" คว้าเพลงสุดซี๊ด สีสัน Seed Awards เพลง "ภูมิแพ้กรุงเทพ" พ.ศ. 2559 ศิลปินเดี่ยวแห่งปีรางวัลไนน์เอ็นเตอร์เทน อวอร์ดส์ ครั้งที่ 10  พ.ศ. 2560 นักร้องชายที่สุดแห่งปีรางวัล Daradaily The GREAT Awards เพลง "คนมีเสน่ห์" พ.ศ. 2560 Single Hits Of The Yearรางวัล The Guitar Mag Award 2017 เพลง "คนมีเสน่ห์"

 อ้างอิง 

 แหล่งข้อมูลอื่น 

 ชีวประวัติ จาก www.eotoday.com
 จีนี่ เรคคอร์ดส

หมวดหมู่:บุคคลที่ยังมีชีวิตอยู่
หมวดหมู่:นักดนตรีออลเทอร์นาทิฟร็อกชาวไทย
หมวดหมู่:นักร้องนักแต่งเพลงชาวไทย
หมวดหมู่:นักกีตาร์ชาวไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ศิลปินสังกัดโซนี่ มิวสิค
หมวดหมู่:ศิลปินสังกัดจีนี่เรคอร์ดส

หมวดหมู่:ชาวไทยเชื้อสายจีน